రచ్చ రవి

**రచ్చ రవి** తెలంగాణ రాష్ట్రానికి చెందిన తెలుగు సినిమా, టివి నటుడు.  జబర్దస్త్‌ కార్యక్రమం ద్వారా గుర్తింపు పొందిన రవి, 2013లో వచ్చిన ‘వెయ్యి అబద్ధాలు’ సినిమాతో సినిమారంగంలోకి అడుగుపెట్టాడు.

## జననం, విద్య
రవి 1982, జూలై 27న తెలంగాణ రాష్ట్రం, హన్మకొండలో జన్మించాడు. హన్మకొండలోని విద్యానికేతన్ ఉన్నత పాఠశాలలో పాఠశాల విద్య, ఎస్.వి.ఎస్. జూనియర్ కళాశాలో ఇంటర్మీడియట్ చదివాడు. కాకతీయ యూనివర్సిటీలో డిగ్రీ పూర్తిచేశాడు.
[thumb|260x260px|తెలంగాణ రాష్ట్ర చలనచిత్ర, టీవీ, థియేటర్ డెవలప్‌మెంట్ కార్పొరేషన్ తరపున బలగం మూవీకి గాను రచ్చ రవిని 2023 ఏప్రిల్ 23న సన్మానించిన చైర్మన్ [అనిల్ కుర్మాచలం]]
## కళారంగం
చిన్నప్పటి నుంచే సినిమాలపై ఆస్తకి ఉండడడంతో సినిమారంగంలోకి వెళ్ళి తన ప్రతిభను నిరూపించుకోవాలనుకున్నాడు. దూరదర్శన్‌లో వచ్చిన చార్లీచాప్లిన్‌ ఎపిసోడ్స్‌ చూసేవాడు. వినాయక చవితి మంటపాల్లో ప్రదర్శించే హరికథలు, బుర్రకథలు, సాంస్కృతిక కార్యక్రమాలపై ఇష్టం పెంచుకున్నాడు. మిమిక్రీ నేర్చుకొని అనేక స్టేజీల మీద ప్రదర్శనలిచ్చాడు.

తన చెల్లెలు ఇచ్చిన కొంత డబ్బుతో హైదరాబాద్‌కు వెళ్ళిన రవి, జెమిని టీవీ నిర్వహించిన ‘వన్స్‌మోర్‌ ప్లీజ్‌’ కార్యక్రమంతో తొలిసారిగా టివిలో ప్రదర్శన ఇచ్చాడు. ఈ సమయంలో సినిమాల్లో ప్రయత్నించి సరైన అవకాశాలు రాకపోవడంతో వరంగల్‌కు వెళ్ళిపోయాడు. అక్కడ వరంగల్‌ మున్సిపల్‌ కార్పోరేషన్‌లో ఉద్యోగం చేరి, కొంతకాలం ఐఏఎస్‌ స్మితా సబర్వాల్‌ దగ్గర పనిచేశాడు. అటుతరువాత మున్సిపల్‌ ఉద్యోగాన్ని వదిలిపెట్టి దుబాయ్‌కి వెళ్లి రేడియో జాకీగా పనిచేశాడు. అందులో ‘నవ్వుల నల్లబాలు’ పేరుతో తెలంగాణ యాసలో కార్యక్రమాలు చేసి, విశేష ఆదరణ పొందాడు. తరువాత హైదరాబాద్‌కి వచ్చాడు.

## టివిరంగం
సినీ దర్శకుడు క్రిష్‌ తండ్రి సాయిబాబా నిర్మించిన ‘పుత్తడి బొమ్మ’, ‘శిఖరం’ సీరియళ్ళకు దర్శకత్వ శాఖలో పనిచేశాడు. జబర్దస్త్‌ కార్యక్రమంకోసం చమ్మక్‌ చంద్ర ఇంటిలో జరిగిన ఆడిషన్స్‌లో సెలెక్ట్‌ అయ్యాడు. అలా జబర్దస్త్‌ కార్యక్రమంలో పలు స్కిట్ లలో నటించాడు. జబర్దస్త్‌లో చేస్తున్న సమయంలోనే సినిమాల్లో అవకాశం వచ్చింది. 

## సినిమారంగం
దర్శకుడు తేజ దర్శకత్వంలో వచ్చిన ‘వెయ్యి అబద్ధాలు’ (2013) సినిమాలోని నటనతో సినిమారంగంలోకి ప్రవేశించాడు. తొలిరోజుల్లో చిన్నచిన్న పాత్రల్లో కాసేపు కనిపించిన స్థాయి నుండి కథలో ప్రాధాన్యమున్న ఉండే పాత్రల్ని పోషించే స్థాయికి చేరుకున్నాడు. ‘గద్దలకొండ గణేష్‌’, ‘శతమానంభవతి’ చిత్రాల్లో తెలంగాణ, ఆంధ్రా యాసలో మాట్లాడి అలరించాడు.

## సినిమాలు

* వెయ్యి అబద్ధాలు
* చక్కిలిగింత  (2014)
* హోరా హోరీ (2015)
* ధనలక్ష్మి తలుపు తడితే (2015)
* కథకళి  (2016)
* చుట్టాలబ్బాయి (2016)
* కిస్మత్ (2016)
* సెల్ఫీ రాజా (2016)
* దృశ్య కావ్యం (2016)
* కళ్యాణ వైభోగమే (2016)
* ఖైదీ నెం. 150 (2017)
* అన్వేషి  (2017)
* ఇదేం దెయ్యం (2017)
* శతమానం భవతి (2017) 
* రాజా ది గ్రేట్‌  (2017) 
* నేనే రాజు నేనే మంత్రి (2017) 
* ఎంసీఏ (2017) 
* ఒక్కక్షణం (2017) 
* ఎందుకో ఏమో (2018)
* హైదరాబాద్ లవ్ స్టోరీ (2018)
* శ్రీనివాస కళ్యాణం (2018)
* అయ్యో రామ (2018)
* నీదీ నాదీ ఒకే కథ (2018)
* అనగనగా ఓ ప్రేమకథ (2018)
* గద్దలకొండ గణేష్‌ (2019)
* ఏదైనా జరగొచ్చు (2019)
* దుర్మార్గుడు (2019)
* F2 – ఫన్ అండ్ ఫ్రస్టేషన్  (2019)
* ఇద్దరి లోకం ఒకటే (2019)
* భాగ్యనగరవీధుల్లో గమ్మత్తు (2019) 
* ఎంత మంచివాడవురా! (2020)
* సరిలేరు నీకెవ్వరు (2020)
* రెడ్‌ (2021)
* క్రాక్‌ (2021)
* గాలి సంపత్‌ (2021)
* అల్లుడు అదుర్స్ (2021)
* నారప్ప (2021)
* రావణలంక (2021)
* రూమ్  నెంబర్. 54 (2021)
* పాగల్‌ (2021) 
* కొండపొలం  (2021)
*  మాస్ట్రో  (2021)
* కోతల రాయుడు (2022)
* బటర్ ఫ్లై (2022)
* వేయి శుభములు కలుగు నీకు  (2022)
* ది వారియర్  (2022)
* చోర్ బజార్ (2022)
* F3: ఫన్ అండ్ ఫ్రస్ట్రేషన్ (2022)
* రెడ్డి గారింట్లో రౌడీయిజం (2022)
* కోతల రాయుడు  (2022)
* లైగ‌ర్  (2022)
* లక్కీ లక్ష్మణ్  (2022)
* వాల్తేరు వీరయ్య (2023)
* ఐపీఎల్ (2023)
* అన్వేషి (2023)
* బలగం (2023)
* స్కంద (2023)
* మ్యాడ్ (2023)
* కృష్ణారామా  (2023)
*దళారి  (2023)
* భగవంత్ కేసరి  (2023)
* కిస్మత్ (2024)
* భీమా (2024)
* ఓం భీమ్ బుష్(2024)
* పురుషోత్తముడు (2024)
* భ‌లే ఉన్నాడే(2024)
* లగ్గం (2024)
* ఉత్సవం (2024)
* కథా కమావీషు (2025)
* గేమ్ ఛేంజర్ (2025)
* రామం రాఘ‌వం (2025)
* బాపు (2025)
* శ్రీశ్రీశ్రీ రాజావారు (2025)
* చిరంజీవ (2025)
* సఃకుటుంబానాం (2025)
* అఖండ 2 (2025)
* ఛాంపియ‌న్ (2025)
* వనవీర (2026)

## మూలాలు

వర్గం:1982 జననాలు
వర్గం:వరంగల్ జిల్లా కళాకారులు
వర్గం:వరంగల్లు గ్రామీణ జిల్లా వ్యక్తులు
వర్గం:తెలుగు సినిమా నటులు
వర్గం:మిమిక్రీ కళాకారులు
వర్గం:టెలివిజన్ నటులు
వర్గం:టెలివిజన్ వ్యాఖ్యాతలు
వర్గం:వరంగల్లు పట్టణ జిల్లా మిమిక్రీ కళాకారులు
వర్గం:వరంగల్లు పట్టణ జిల్లా వ్యక్తులు